
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση πολεοδομικής μελέτης της έκτασης του αστικού οικοδομι¬ 
κού συνεταιρισμού δημοδιδασκάλων Ρόδου «Ο Απόλλων» στη 


θέση «Ακκαβάκ» του Δήμου Ρόδου (Ν. Δωδεκάνησου). 1 

Έγκριση πραγματοποίησης μεταφοράς συντελεστή δόμησης σε ακί¬ 
νητο που βρίσκεται εντός του ρυμοτομικού σχεδίου Δήμου Παπά- 

γου (Ν. Αττικής). 2 

Έγκριση πολεοδομικής μελέτης τμημάτων των πολεοδομικών ενο¬ 
τήτων «Κέντρο» και «Παλιά Κοκκινιά» του Δήμου Αγίου Ιωάννη 
Ρέντη (Ν. Αττικής)>. 3 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

(1) 

Έγκριση πολεοδομικής μελέτης της έκτασης του αστικού οικοδομικού 

συνεταιρισμού δημοδιδασκάλων Ρόδου «Ο Απόλλων» στη θέση «Ακ¬ 
καβάκ» του Δήμου Ρόδου (Ν.. Δωδεκανήσου). 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 7 και 42 (παρ. 1) του ν. 1337/1983 
«Επέκταση των πολεοδομικών σχεδίων, οικιστική ανάπτυξη και σχετι¬ 
κές ρυθμίσεις» (Α' 33) όπως το άρθρο 7 συμπληρώθηκε με την παρ. 1 
του άρθρου 12 του ν. 1647/1986 «Οργανισμός Κτηματολογίου και 
Χαρτογραφήσεων Ελλάδας (ΟΚΧΕ) και άλλες σχετικές διατάξεις» (Α' 
141) και η παρ. 1 του άρθρου 42 τροποποιήθηκε με την παρ. 11 του 
άρθρου 98 του ν. 1892/1990 «Για του εκσυγχρονισμό και την ανά¬ 
πτυξη και άλλες διατάξεις» (Α' 101). 

2. Τις διατάξεις των άρθρων 17 (παρ. 1), 18και 19παρ. 1 του π.δ/ 
τος 93/1987 «Αναμόρφωση και ενοποίηση της νομοθεσίας για τους οι¬ 
κοδομικούς συνεταιρισμούς, τρόπος οργάνωσης, διοίκησης και λειτουρ¬ 
γίας αυτών και πολεοδόμηση εκτάσεων οικοδομικών συνεταιρισμών και 
οικοδομικών οργανισμών» (Α' 52) όπως η παρ. 1 του άρθρου 18 αντι- 
καταστάθηκε με την παρ. 3 του άρθρου 1 του π.δ/τος 448/91 (Α' 
165). 

3. Τις διατάξεις των άρθρων 3, 9, 10 και 11 του ν. δ/τος 
17.7.1923 «Περί σχεδίων πόλεων κ.λπ.» όπως μεταγενέστερα τροπο¬ 
ποιήθηκαν και συμπληρώθηκαν. 

4. Τις διατάξεις των άρθρων 6 (παρ. 1), 7, 8, 9 και 16 του υ. 1577/ 
1985 «Γενικός Οικοδομικός Κανονισμός» (Α' 210) όπως τροποποιήθη¬ 
καν με το άρθρο 13 (παρ. 1, 2, 3) του ν. 1647/1986 «Οργανισμός 
κτηματολογίου και Χαρτογραφήσεων Ελλάδας «ΟΚΧΕ» και άλλες σχε¬ 
τικές διατάξεις» (Α' 141) και το άρθρο 1 (παρ. 3, 4) του ν. 1772/1988 
«Τροποποίηση διατάξεων του ν. 1577/1985 «ΓΟΚ» και άλλες σχετι¬ 
κές διατάξεις» (Α' 91). 

5. Τις διατάξεις της παρ. 1 (εδ. ιδ) του άρθρου 23 του ν. 1558/ 


1985 «Κυβέρνηση και Κυβερνητικά Όργανα» (Α' 137). 

6. Την 2736/197/26.1.987 απόφαση του Υπουργού Περιβάλλο¬ 
ντος Χωροταξίας και Δημοσίων Έργων «Έγκριση Γενικού Πολεοδομί- 
κού Σχεδίου (Γ.Π.Σ.) του οικισμού Ρόδου (Ν. Δωδεκανήσου)» (Δ' 193). 

7. Την 53586/6312/14.7.1988 απόφαση του Αναπληρωτή 
Υπουργού Περιβάλλοντος, Χωροταξίας και Δημοσίων Έργων 
«Έγκριση προδιαγραφών πολεοδόμησης εκτάσεων που ανήκουν σε οι¬ 
κοδομικούς συνεταιρισμούς και οικοδομικούς οργανισμούς» (Β' 534). 

8. Την 5894/7.1.1992 συμβολαιογραφική πράξη παραχώρησης 
και μεταβίβασης των κοινοχρήστων - κοινωφελών χώρων της συμβο¬ 
λαιογράφου Ρόδου Βασιλείας Χρυσή - Παπαβασιλείου. 

9. Τις 583/1989 και 187/1991 γνωμοδοτήσεις του Δημοτικού 
Συμβουλίου Ρόδου. 

10. Τις 7/2/29.11.1990 και 3/6/31.5.1991 γνωμοδοτήσεις του 
Συμβουλίου Χωροταξίας Οικισμού και Περιβάλλοντος Νομαρχίας Δω¬ 
δεκανήσου. 

11. Την 59/1992 γνωμοδότηση του Συμβουλίου της Επικράτειας 
με πρόταση του Υπουργού Περιβάλλοντος Χωροταξίας και Δημοσίων 
Έργων, αποφασίζουμε: 

Άρθρο 1. 

Εγκρίνεται το πολεοδομικό σχέδιο της έκτασης του Αστικού Οικοδο¬ 
μικού Συνεταιρισμού δημοδιδασκάλων Ρόδου «Ο Απόλλων» που βρί¬ 
σκεται στη θέση «Ακκαβάκ» του Δήμου Ρόδου (Ν. Δωδεκανήσου) με τον 
καθορισμό οικοδομήσιμων χώρων, οδών, πεζοδρόμων, κοινοχρήστων 
χώρων, χώρων στάθμευσης αυτοκινήτων, χώρου πλατείας, κτιρίου 
πρόνοιας (παιδικού σταθμού), πολιτιστικού κέντρου - καταστημάτων 
και χώρων που παραχωρούνται στο δήμο (με στοιχεία ΚΙ, Κ2, Κ3, 
Κ4, Κ5), όπως φαίνεται στο σχετικό πρωτότυπο διάγραμμα σε κλίμακα 
1:500 που θεωρήθηκε από τον Προϊστάμενο της Διεύθυνσης Τοπογρα¬ 
φικών Εφαρμογών με την 9901/1992 πράξη του και που αντίτυπό του 
δημοσιεύεται με το παρόν διάταγμα. 

Άρθρο 2. 

Εγκρίνεται όπως διατυπώνεται στα επόμενα άρθρα ο πολεοδομικός 
κανονισμός της περιοχής της οποίας το πολεοδομικό σχέδιο εγκρίνεται 
με το άρθρο 1 του παρόντος. 

Άρθρο 3. 

1. Στους οικοδομήσιμους χώρους της παραπάνω περιοχής που χα¬ 
ρακτηρίζονται στο σχετικό διάγραμμα με στοιχείο Ο.Τ. (πλην των χώ¬ 
ρων με στοιχεία ΚΙ, Κ2, Κ3, Κ4, Κ5) επιτρέπεται η χρήση μόνο κατοι¬ 
κίας. 

2. Στους οικοδομήσιμους χώρους με στοιχεία ΚΙ, Κ2, Κ3, Κ4, Κ5 
(χώροι που παραχωρούνται στο Δήμο) επιτρέπονται οι χρήσεις: 

α) Κατοικίας για στεγαστικό πρόγραμμα. 

β) Κοινωνικών εξυπηρετήσεων όπως προσδιορίζονται από το άρθρο 
10 του από 23.2.1987 π.δ/τος (Δ' 166). 

Άρθρο 4. 

Στο πρόσωπο των οικοπέδων οικοδομημένων ή μη που βρίσκονται 
στην περιοχή της οποίας το πολεοδομικό σχέδιο εγκρίνεται με το άρθρο 

I του παρόντος, επιβάλλεται προκήπιο πλάτους δύο και μισού (2,5) 
επτά (7), οκτώ (8) μέτρων και μεταβλητού πλάτους από επτά (7) έως 
οκτώ (8) μέτρα και από τρία και μισό (3,5) έως έξι και μισό (6,5) μέ¬ 
τρα, όπως ειδικότερα φαίνεται στο διάγραμμα του άρθρου 1 του παρό¬ 
ντος. 

Άρθρο 5. 

Α. Τα ελάχιστα όρια εμβαδού και προσώπου και οι λοιποί όροι και 
περιορισμοί δόμησης των οικοπέδων και των οικοπέδων που παραχω- 
ρούνται στον Ο.Τ.Α. ορίζονται ως εξής: 

1. Ελάχιστον πρόσωπο: δέκα πέντε (15) μέτρα. 

Ελάχιστο εμβαδόν: πεντακόσια (500) τετρ. μέτρα. 

2. Μέγιστο ποσοστό κάλυψης των οικοπέδων: σαράντα τοις εκατό 
(40%) της επιφάνειας τους. 

3. Συντελεστής δόμησης: έξι δέκατα (0,6) με μέγιστη συνολική επι¬ 
φάνεια ορόφων εκατόν ογδόντα (180) τετρ. μέτρα ανά μερίδα. 

4. Μέγιστο επιτρεπόμενο ύψος των ανεγερθησομένων κτιρίων επτά 
και μισό (7,5) μέτρα το οποίο προσαυξάνεται κατά ένα και μισό (1,5) 
μέτρα σε περίπτωση κατασκευής στέγης. 

Β. Οι όροι και περιορισμοί δόμησης των χώρων ειδικών χρήσεων που 
καθορίζονται με το άρθρο 1 του παρόντος: Πολιτιστικό κτίριο - κατα¬ 
στήματα - κτίριο πρόνοιας. 

1. Η αρτιότητα καθορίζεται από το εμβαδόν των χώρων αυτών όπως 
φαίνονται στο σχετικό διάγραμμα. 

2. Μέγιστο ποσοστό κάλυψης: εξήντα τοις εκατό (60%). 

3. Συντελεστής δόμησης: οκτώ δέκατα (0,8). 

4. Μέγιστο επιτρεπόμενο ύψος των ανεγερθησομένων κτιρίων: οκτώ 
και μισό (8,5) μέτρα. 


Γ. Επί πλέον των ανωτέρω υπό Α’ και Β’ ισχύουν και τα εξής: 

1. Σε περίπτωση κατασκευής στέγης η κλίση της να μην υπερβαίνει 
το τριάντα τοις εκατό (30%). 

2. Τα κουφώματα κατασκευάζονται από ξύλο ή ανωδιωμένο αλουμί¬ 
νιο σε χρωματισμούς καφέ, μπλε ή κόκκινο βαθύ. 

3. Για την χορήγηση κάθε οικοδομικής άδειας απαιτείται έγκριση 
της αρμόδιας Επιτροπής Πολεοδομικού και Αρχιτεκτονικού Ελέγ- 
χου. 

Άρθρο 6. 

Τμήμα της συνολικής έκτασης του παραπάνω οικοδομικού συνεταιρι¬ 
σμού όπως φαίνεται περικλειόμενο με μπλέ γραμμή στο σχετικό πρωτό¬ 
τυπο διάγραμμα του άρθρου 1 του παρόντος παραμένει εκτός σχεδίου με 
χρήση πρασίνου. 

Άρθρο 7. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 5 Μαΐου 1992 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ 
ΚΑΙ ΔΗΜΟΣΙΟΝ ΕΡΓΟΝ 

ΑΧΙΛΛΕΑΣ ΚΑΡΑΜΑΝΛΗΣ 



ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 

( 2 ) 

Έγκριση πραγματοποίησης μεταφοράς συντελεστή δόμησης σε ακίνητο 

που βρίσκεται εντός του ρυμοτομικού σχεδίου Δήμου Παπάγου (Ν. 

Αττικής). 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του ν. 880/1979 «Περί καθορισμού 
ανωτάτου ορίου συντελεστού δομήσεως κ.λπ.» (Α' 58). 

2. Τις διατάξεις του π.δ/τος 470/1979 «Περί μετασχηματισμού 
των συντελεστών δομήσεων εις εμβαδά κατά την εφαρμογή του ν. 880/ 
1979» (Α' 138) όπως τροποποιήθηκε με το από 19.6.1987 π.δ/γμα 
(Δ' 592). 

3. Τις διατάξεις του π.δ/τος 510/1979 «Περί ρυθμίσεως θεμάτων 
μεταφοράς συντελεστού δομήσεως κατά τον ν. 880/1979» (Α' 154), 
όπως τροποποιήθηκε με το υπ’ αριθμόν 367/1987 π.δ/γμα (Α' 163). 

4. Τις διατάξεις της παρ. 1 (εδ. ιδ) του άρθρου 23 του ν. 1558/ 
1985 «Κυβέρνηση και Κυβερνητικά Όργανα» (Α' 137). 

5. Την Τ. 1503/1991 απόφαση του Πρωθυπουργού και του Υπουρ¬ 
γού Περιβάλλοντος Χωροταξίας και Δημοσίων Έργων «Καθορισμός 
αρμοδιοτήτων του Υφυπουργού Περιβάλλοντος Χωροταξίας και Δημο¬ 
σίων Έργων Χρήστου Κατσιγιάννη» (Β' 702). 

6. Την 107/1992 γνωμοδότηση του Κεντρικού Συμβουλίου Χωρο¬ 
ταξίας Οικισμού και Περιβάλλοντος. 

7. Την 32610/18.3.1992 απόφαση του Υφυπουργού Περιβάλλο¬ 
ντος Χωροταξίας και Δημοσίων Έργων για προέγκριση της σχετικής 
τεχνικής μελέτης με πρόταση του Υφυπουργού Περιβάλλοντος Χωρο¬ 
ταξίας και Δημοσίων Έργων, αποφασίζουμε: 

Άρθρο 1. 

1. Εγκρίνεται η πραγματοποίηση μέρους της μεταφοράς του συντε¬ 
λεστή δόμησης που εγκρίθηκε με το από 27.4.1991 π.δ/γμα (Δ' 252) 
από το βαρυνόμενο ακίνητο, που βρίσκεται εντός του ρυμοτομικού σχε¬ 
δίου Δήμου Κηφισιάς (Ν. Αττικής) για το οποίο έχει εκδοθεί ο 3069/ 
1991 σχετικός τίτλος δικαιώματος μεταφοράς συντελεστή δόμησης στο 
όνομα Ιωάννη Ζαφειράκη σε άλλο ακίνητο (ωφελούμενο) που βρίσκεται 
εντός του ρυμοτομικού σχεδίου Δήμου Παπάγου (Ν. Αττικής) και επί 
των οδών Ξανθίππου 150 και Δελβίνου φερόμενο ως ιδιοκτησία Ιωάννη 
Ζαφειράκη όπως το ωφελούμενο ακίνητο φαίνεται με στοιχεία Α, Β, Γ, 
Δ. Α, στο σχετικό πρωτότυπο διάγραμμα σε κλίμακα 1:500 και 1:200 


που θεωρήθηκε από τον Προϊστάμενο της Διεύθυνσης Τοπογραφικών 
Εφαρμογών με την 58308/1992 πράξη του και που αντίτυπό του σε 
φωτοσμίκρυνση δημοσιεύεται με το παρόν διάταγμα. 

2. Τα ειδικότερα στοιχεία πραγματοποίησης της μεταφοράς συντελε¬ 
στή δόμησης είναι τα εξής: 

Συνολική δομήσιμη επιφάνεια η οποία δύναται να δομηθεί στο ωφε¬ 
λούμενο ακίνητο επιπλέον της επιτρεπομένης βάσει των ισχυόντων στην 
περιοχή όρων δόμησης 138,41 τ.μ. που αντιστοιχεί σε 13,12 τ.μ. (από 
ισόγειο) από το βαρυνόμενο ακίνητο. 

3. Τα ειδικότερα στοιχεία του ωφελουμένου ακινήτου μετά την μετα¬ 
φορά είναι τα εξής: 

α) Εμβαδόν οικοπέδου: 530,48 τ.μ. 

β) Ποσοστό κάλυψης: 40% 

γ) Συντελεστής δόμησης: 1,26 

6) Μέγιστο επιτρεπόμενο ύψος του ανεγερθησομένου κτιρίου: δέκα 
οκτώ μέτρα και πενήντα εκατοστά (18,50) μ. 

ε) Το κτίριο πρέπει να ανεγερθεϊ εντός του ωφελουμένου ακινήντου 
σύμφωνα με το διάγραμμα κάλυψης σε κλίμακα 1:100 που θεωρήθηκε 
από τον Προϊστάμενο της Διεύθυνσης Τοπογραφικών Εφαρμογών με 
την /1992 πράξη του και που αντίτυπό του σε φωτοσμίκρυνση δημο¬ 
σιεύεται με το παρόν διάταγμα. 

Άρθρο 2. 

Ακυρώνεται ο 3069/1991 ονομαστικός τίτλος δικαιώματος μετα¬ 
φοράς συντελεστή δόμησης. 

Άρθρο 3. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υφυπουργό Περιβάλλοντος Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 5 Μαΐου 1992 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΣ 
ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

ΧΡΗΣΤΟΣ ΚΑΤΣΙΓΙΑΝΝΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ {ΤΕΥΧΟΣ ΤΕΤΑΡΤΟ) 


(3) 

Έγκριση πολεοδομικής μελέτης τμημάτων των πολεοδομικών ενοτή- 
• των «Κέντρο» και «Παλιά Κοκκινιά» του Δήμου Αγίου Ιωάννη Ρέντη 

(Ν. Αττικής)». 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 6 (παρ. 1, 2, 5 και 6), 7 (παρ. 1, 2 και 
4) του ν. 1337/1983 «Επέκταση των πολεοδομικών σχεδίων, οικι¬ 
στική ανάπτυξη και σχετικές ρυθμίσεις» (Α' 33) όπως το άρθρο 6 τροπο¬ 
ποιήθηκε με την παρ. 2 του άρθρου 8 του ν. 1512/1985 «Τροποποίηση 
και συμπλήρωση πολεοδομικών διατάξεων, ρύθμιση συναφών θεμάτων 
και θεμάτων του Ταμείου Νομικών» (Α' 4). 

2. Τις διατάξεις του άρθρου 3 του ν. δ/τος της 17.7.1923 «Περί 
σχεδίων πόλεων κ.λπ» (Α' 228) όπως μεταγενέστερα τροποποιήθηκαν 
και συμπληρώθηκαν. 

3. Τις διατάξεις των άρθρων 6, 7, 8 και 9 του ν. 1577/1985 «Γενι¬ 
κός Οικοδομικός Κανονισμός» (Α' 210) όπως τροποποιήθηκαν με το 
άρθρο 13 (παρ. 1, 2 και 3) του ν. 1647/1986 «Οργανισμός κτηματο¬ 
λογίου και Χαρτογραφήσεων Ελλάδας «ΟΚΧΕ» και άλλες σχετικές δια¬ 
τάξεις» (Α' 141) και το άρθρο 1 (παρ. 3 και 4) του ν. 1772/1988 
«Τροποποίηση διατάξεων του ν. 1577/1985 «ΓΟΚ» και άλλες σχετι¬ 
κές διατάξεις» (Α' 91). 

4. Τις διατάξεις της παρ. 1 (εδ. ιδ) του άρθρου 23 του ν. 1558/ 
1985 «Κυβέρνηση και Κυβερνητικά Όργανα» (Α' 137). 

5. Την 46328/2371/28.7.1987 απόφαση του Υπουργού Περι¬ 
βάλλοντος Χωροταξίας και Δημοσίων Έργων «Έγκριση Γενικού Πολε- 
οδομικού Σχεδίου (Γ.Π.Σ.) του Δήμου Αγίου Ιωάννη Ρέντη (Ν. Αττι¬ 
κής)» (Δ' 1038). 

6. Τις 70/1987, 129/1987 και 41/1991 γνωμοδοτήσεις του Δη¬ 
μοτικού Συμβουλίου Αγίου Ιωάννη Ρέντη. 

7. Τις 8/2.3.1990 και 5/7.2.1991 γνωμοδοτήσεις του Συμβου¬ 
λίου Χωροταξίας Οικισμού και Περιβάλλοντος Νομαρχίας Πειραιά. 

8. Την 717/1991 γνωμοδότηση του Συμβουλίου της Επικράτειας 
με πρόταση του Υπουργού Περιβάλλοντος Χωροταξίας και Δημοσίων 
Έργων, αποφασίζουμε: 

Άρθρο 1. 

Εγκρίνεται το πολεοδομικό σχέδιο τμημάτων των πολεοδομικών 
ενοτήτων «Κέντρο» και «Παλιά Κοκκινιά» του Δήμου Αγίου Ιωάννη Ρέ¬ 
ντη (Ν. Αττικής) με τον καθορισμό οικοδομήσιμων χώρων, κοινοχρή¬ 
στου χώρου, χώρου πρασίνου, γυμνασίου - λυκείου, αθλητικών εγκα¬ 
ταστάσεων, όπως οι ρυθμίσεις αυτές φαίνονται στα τρία (3) σχετικά 
χρωματισμένα πρωτότυπα διαγράμματα σε κλίμακα 1:1000 που θεω¬ 
ρήθηκαν από τον Προϊστάμενο της Διεύθυνσης Τοπογραφικών Εφαρμο¬ 
γών με την 103162/1991 πράξη του και που αντίτυπά τους σε φωτο¬ 
σμίκρυνση δημοσιεύονται με το παρόν διάταγμα. 

Άρθρο 2. 

Εγκρίνεται, όπως διατυπώνεται στα επόμενα άρθρα, ο πολεοδομικός 
κανονισμός των περιοχών των οποίων το πολεοδομικό σχέδιο εγκρίνε- 
ται με άρθρο 1 του παρόντος. 


Άρθρο 3. 

Στο πρόσωπο των οικοπέδων, οικοδομημένων ή μη, επιβάλλεται 
προκήπιο πλάτους πέντε (5) μέτρων όπως φαίνεται στο ένα από τα πα¬ 
ραπάνω σχετικά διαγράμματα. 

Άρθρο 4. 

Στους οικοδομήσιμους χώρους της παραπάνω περιοχής επιτρέπεται 
η νρήση γενικής κατοικίας, όπως προσδιορίζεται από το άρθρο 3 του 
από 23.2.1987 π.δ/τος (Δ' 166). 

Άρθρο 5. 

Τα ελάχιστα όρια εμβαδού και προσώπου καθώς και οι λοιποί όροι 
και περιορισμοί δόμησης των οικοπέδων καθορίζονται κατά τομείς Ρ8 
και Ρ11, όπως φαίνονται στα ίδια διαγράμματα ως εξής: 

Α. Τομέας Ρ8 

1. Ελάχιστο πρόσωπο: οκτώ (8) μ. 

Ελάχιστον εμβαδόν: διακόσια (200) τ.μ. υπό τις προϋποθέσεις ότι: 

α) στο οικοδομήσιμο τμήμα του οικοπέδου εγγράφεται κάτοψη κτι¬ 
ρίου με ελάχιστη επιφάνεια πενήντα (50) τ.μ. και ελάχιστη πλευρά πέ¬ 
ντε (5) μέτρα και 

β) δεν δημιουργήθηκαν από κατάτμηση που έγινε κατά παράβαση 
των διατάξεων του από 22.6.1983 π.δ/τος (Δ' 284). 

2. Συντελεστής δόμησης: οκτώ δέκατα (0,8) 

3. Μέγιστο ποσοστό κάλυψης των οικοπέδων: εβδομήντα τοις εκατό 
(70%) της επιφάνειας τους. 

4. Μέγιστο επιτρεπόμενο ύψος των ανεγερθησομένων κτιρίων: δέκα 
(10) μέτρα. 

Β. Τομέας Ρ11. 

Χώρος αθλητικών εγκαταστάσεων, γυμνασίου - λυκείου που καθορί¬ 
ζονται με το άρθρο 1 του παρόντος. 

1. Συντελεστής δόμησης: τέσσερα δέκατα (0,4). 

2. Μέγιστο ποσοστό κάλυψης: σαράντα τοις εκατό (40%) της επιφά¬ 
νειας του χώρου. 

3. Μέγιστο επιτρεπόμενο ύψος των ανεγερθησομένων κτιρίων: δώ¬ 
δεκα (12) μέτρα. 

4. Ελάχιστη απόσταση των κτιρίων από τις ρυμοτομικές γραμμές 
πέντε (5,00) μέτρα. 

Άρθρο 6. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήαεως. 

Στον Υπουργό Περιβάλλοντος Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 5 Μαΐου 1992 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

ΑΧΙΛΛΕΑΣ ΚΑΡΑΜΑΝΛΗΣ 


ΥΠΟΥΡΓΕΙΟ ΧΩΡΟΤΑΞΙΑΣ ΟΙΚΙΣΜΟΥ ΚΑΙ ΠΕΡΙΒΑ' .V. 
ΕΠΙΧΕΙΡΗΣΗ ΠΟΑΕΟΑΟΜΙΚΗ ΑΝΑΣΥΓΚΡΟΤΗΣΗ ’9Β. 

ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

ΤΕΕΕΧ 

22.3211 ΥΡΕΤ (3Η 

λειτουργούν καθημερινά από 8.00' έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμιίμα πληροφόρησης: Για τα δημοσιεύματα των ΦΕΚ Καποδιστρίου 25 τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


V 

Κάθε τεύχος μέχρι 8 σελίδες δρχ. 60. Από 9 σελίδες μέχρι 16 δρχ. 100, από 17 έως 24 δρχ. 120 
Από 25 σελίδες και πάνω η τιμή πώλησης κάθε φύλλου (8σέλιδου ή μέρους αυτού) αυξάνεται κατά 40 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποοτέλλεται με το Ταχυδρομείο. 




ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 

Ποσοι 

Η ετήσια συνδρομή είναι: βοΓ 


α) Για το Τεύχος Α' 

Δρχ. 

13.000 

β) 

» 

» 

» 

Β' 

» 

23.000 

Υ) 

» 

» 

» 

Γ’ 

» 

7.000 

δ) 

» 

» 

» 

Δ' 

» 

22.000 

ε) 

» 

» 

» 

Αναπτυξιακών Πράξεων 

» 

15.000 

στ) 

» 

» 

» 

Ν.Π.Δ.Δ. 

» 

7.000 

ζ) 

» 

» 

» 

ΠΑΡΑΡΤΗΜΑ 

» 

4.000 

η) 

» 

» 

» 

Δελτ. Εμπ.& Βιομ. Ιδ. 

» 

7.000 

θ) 

» 

» 

» 

Αν. Ειδικού Δικαστηρίου 

» 

2.000 

ι) 

» 

» 

» 

Α.Ε. & Ε.Π.Ε. 

» 

50.000 

ια) Για όλα τα Τεύχη 

» 

100.000 


Κωδικός αριθ. κατάθεσης στο Δημόσιο Ταμείο 3512 

Ποσοστό 5% υπέρ του Ταμείου Αλληλο- 

βοήθειας του Προσωπικού (ΤΑΠΕΤ) 

Δρχ. 

650 

» 

• 1.150 

» 

350 

» 

1.100 

» 

750 

» 

350 

» 

200 

» 

350 

» 

100 

» 

2.500 

» 

5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


















